17 ช่องฟรีทีวีแบ่งเค้ก ยิงสดบอลโลก “ทรูโฟร์ยู” เยอะสุด 32 นัด เริ่มเตะพรุ่งนี้
“กกท.” เคาะ 17 สถานีฟรีทีวี แบ่งเค้กถ่ายทอดสดฟุตบอลโลก 64 นัด “ทรูโฟร์ยู” เยอะสุด 32 นัด เริ่มเตะพรุ่งนี้ คู่เปิดสนาม “กาตาร์ พบ เอกวาดอร์” ทางช่อง “ทรูโฟร์ยู-ทีสปอร์ต7”
เปิดตาราง 17 ช่องฟรีทีวีแบ่งเค้ก ยิงสดฟุตบอลโลก “ทรูโฟร์ยู” เยอะสุด 32 นัด เริ่มเตะพรุ่งนี้
19 พ.ย. 2565

ผู้สื่อข่าวรายงานว่า วันนี้(19พ.ย.65) การกีฬาแห่งประเทศไทย หรือ(กกท.) จัดประชุมหารือแนวทางการจัดสรรเวลาออกอากาศและจับสลากคู่การแข่งขันให้กับผู้รับอนุญาตหรือผู้รับใบอนุญาตประกอบกิจการกระจายเสียงและกิจการโทรทัศน์ที่อยู่ในการกำกับดูแลของ กสทช.
โดยมีผู้ประกอบการสถานีโทรทัศน์ภาคพื้นดินในระบบดิจิตอล เข้าร่วม 17 ช่อง ประกอบด้วย ทรูโฟร์ยู , ทีสปอร์ต7, ช่อง 3, ช่อง 5, ช่อง7, 9MCOT, NBT, Thai PBS, ไทยรัฐทีวี, ช่อง 8, อมรินทร์ทีวี, MONO, PPTV, GMM25, JKN และ ONE 31 ณ ห้อง ประชุม 1 ชั้น 4 อาคารเฉลิมพระเกียรติ 7 รอบพระชนมพรรษา กกท.
สำหรับการถ่ายทอดสดการแข่งขันฟุตบอลโลก 2022 คนไทยจะสามารถรับชมผ่านทีวีดิจิตอลครบทุกช่อง ซึ่ง ทรูโฟร์ยู และ ทีสปอร์ต7 จะรับหน้าที่ถ่ายทอดสด พิธีเปิดการแข่งขัน ในวันอาทิตย์ที่ 20 พฤศจิกายน 2565 เวลา 23.00 น. ระหว่าง กาตาร์ พบ เอกวาดอร์ และพิธีปิดการแข่งขัน นัดชิงชนะเลิศ วันอาทิตย์ที่ 18 ธันวาคม 2565 เวลา 22.00 น. ทั้งนี้ ตารางถ่ายทอดสดอาจมีการเปลี่ยนแปลง
